Το+μοντέλο+της+Διακλαδισμένης+Οργάνωσης

Στα προγράμματα διακλαδισμένης οργάνωσης αυτό που προσφέρεται στο μαθητή καθορίζεται από την απάντηση που έχει προηγουμένως δώσει. Έτσι παρέχεται η δυνατότητα εξατομικευμένων ρυθμίσεων κατά τη μάθηση. Η βασική διαφορά της διακλαδισμένης από τη γραμμική οργάνωση έγκειται στον τρόπο αντιμετώπισης του σφάλματος του μαθητή. Η σκινερική αντίληψη υποστηρίζει ότι τα βήματα πρέπει να είναι τόσο μικρά έτσι ώστε να αποφεύγεται το λάθος του μαθητή. Όταν δώσει ο μαθητής λάθος απάντηση του προσφέρεται η σωστή απάντηση. Αντίθετα ο Crowder θεωρεί το λάθος ως σημαντικό στοιχείο της μαθησιακής διαδικασίας. Όταν ο μαθητής υποπέσει σε λάθος του δίνονται συμπληρωματικές εξηγήσεις ώστε να το ξεπεράσει.